תחום ההנדסה גנטית הוא תחום מפוקח בקרב האיחוד האירופאי, שנחשב שמרן הרבה יותר ביחס לארצות הברית בנושא אישור מזון מהונדס גנטית. ישנם תקנים והנחיות שונים כמו: הנחיה בנושא שחרור מכוון של חומרים מהונדסים גנטית לסביבה (2001/18/EC), הנחיה לשימוש מוגבל באורגניזמים מהונדסים גנטית (2009/41/EC), תו תקן למזון מהונדס גנטית (1829/2003) המסדיר את ההנחיות לגבי בטיחות מזון וסימון מזון מהונדס ועוד. כמו כן, ישנן מספר תקנות שמטרתן לבסס שקיפות בתחום המזון המהונדס גנטית ובהערכת הסיכונים בשרשרת המזון.
בישראל.
בשנת 2006, הועלתה במליאת הכנסת לדיון מוקדם הצעת חוק לתיקון פקודת הבריאות (מזון) שמטרתה הוספת סימון למזון מהונדס גנטית, אולם הוועדה המטפלת טרם נקבעה. בישראל נכון לשנת 2021 לא קיים תקן למזון מהונדס גנטית או חובת סימון על מוצרים מהונדסים גנטית או מוצרים שמכילים רכיבים מהונדסים גנטית. קיימות שתי ועדות המטפלות בנושאי המזון המהונדס גנטית – הוועדה למזון חדש של משרד הבריאות העוסקת בבטיחות מזון והוועדה הראשית לצמחים מהונדסים של משרד החקלאות. אמנם בישראל מתקיים מחקר רב בנושא הנדסה גנטית בצמחים, אך נכון ל-2022 אין גידול צמחים מהונדסים למטרות מסחריות ולכן אין תוצרת מקומית שעברה הנדסה גנטית. עם זאת, ישנם מוצרים מיובאים מוגמרים המכילים רכיבים מהונדסים גנטית וגם חומרי גלם מיובאים שהם מהונדסים גנטית כמו תירס, סויה וקנולה.
סרג'יו סקאריולו
סרג'יו סקאריולו (באיטלקית: Sergio Scariolo) הוא מאמן כדורסל איטלקי מקצועי, המשמש כמאמן של וירטוס בולוניה מליגת העל האיטלקית ושל נבחרת ספרד. לאחר שזכה בשלוש אליפויות אירופה ובגביע העולם עם ספרד, סקאריולו הוא אחד המאמנים המצליחים ביותר בהיסטוריה של תחרויות בינלאומיות.
קריירת אימון.
שנים מוקדמות.
סקאריולו החל את קריירת האימון שלו בתחילת שנות ה-80, כעוזר המאמן של ברשה, הקבוצה של עיר הולדתו, ובסקאבוליני פזארו. ב-1985 הפך למאמן הנבחרת הצבאית של איטליה, איתה זכה באליפות העולם. כעוזר מאמן של ולריו ביאנקיני בפזארו, סקאריולו זכה באליפות איטליה הראשונה שלו בשנת 1988.
ב-1989, ביאנקיני הפך למאמן החדש של וירטוס רומא וסקאריולו קודם לתפקיד המאמן הראשי החדש של פזארו. בעונת 1989–1990 הצליחה סקאבוליני של סקאריולו לזכות באליפות איטלקית נוספת, כשניצחה את פלקנסטרו וארזה 3–1 בגמר. בגיל 29, סקאריולו הפך לאחד המאמנים האיטלקים הצעירים ביותר שזכו באליפות. באותה עונה, הקבוצה הגיעה גם לגמר גביע קוראץ', כשהפסידה לחובנטוד בדאלונה. בעונת 1990-1991, המועדון הגיע למקום השביעי בעונה הסדירה והודח ברבע הגמר הלאומי על ידי פונולה קאסרטה. עם זאת, פזארו הצליחה להגיע לפיינל פור גביע אירופה לאלופות, אך הוא הפסידה 93–84 בחצי הגמר ליוגופלסטיקה ספליט, שזכתה אז בגביע, והפסידה במשחק על המקום השלישי למכבי תל אביב.
בשנה שלאחר מכן, סקאריולו עבר באופן בלתי צפוי לאורורה דזיו, מהליגה השנייה. לאחר שתי עונות בהן לא הצליח להגיע לעלייה, הוא עזב את המועדון. בשנת 1993, סקאריולו נשכר על ידי פורטיטודו בולוניה, מועדון שהפך ליותר ויותר שאפתני בבעלותו החדשה של היזם ג'ורג'יו סראנולי. בשנת 1994, הוא זכה בתואר מאמן השנה של הסרייה A האיטלקית. בעונת 1994–95, פורטיטודו הגיעה למקום השני בעונה הסדירה אך נוצחה בחצי הגמר על ידי בנטון טרוויזו, בעוד שב-1995–96, הקבוצה של סקאריולו הצליחה להגיע לגמר הראשון בתולדות המועדון, אך פורטיטודו הובסה 3–1 על ידי אולימפיה מילאנו.
ניצחונות בספרד (1997–2008).
בשנת 1997 עבר סקאריולו לספרד. עם סקאריולו כמאמן ראשי, טאו ויטוריה הגיעה לגמר אליפות ספרד הראשון שלה ב-1998 וזכתה בגביע המלך הספרדי ב-1999.
בשנת 1999, סקאריולו נשכר על ידי ריאל מדריד, המועדון החשוב ביותר של ליגת ה-ACB. בעונתו הראשונה, הוא מיד הוביל את ריאל לזכייה באליפות הליגה הספרדית, כשניצח 3–2 את היריבה ההיסטורית של ריאל, ברצלונה. הקבוצה הגיעה גם לרבע גמר היורוליג, כשהפסידה לפורטיטודו בולוניה. עם זאת, בעונה שלאחר מכן, ריאל הובסה 3–0 על ידי ברצלונה בגמר הליגה, בעוד שבשנים 2001–02, היא הודחה ברבע הגמר על ידי אסטודיאנטס מדריד וסקאריולו פוטר.
בין השנים 2003 ל-2008, סרחיו סקאריולו היה המאמן הראשי של המועדון הספדי אוניקאחה מאלגה, אשר תחת כהונתו ובזכות הנהגתו של חורחה גרבאחוסה, חווה את "תור הזהב" שלו. בשנת 2005 זכתה מאלגה בגביע המלך הספרדי נגד ריאל מדריד ובשנה הבאה, במהלך עונת 2005–06, היא זכתה באליפות הליגה הספרדית הראשונה אי פעם, כשניצחה את ויטוריה 3–0 בגמר. המועדון סיים את שנותיו הטובות ביותר עד כה, בהעפלה לפיינל פור ביורוליג 2007, שם הובסה בחצי הגמר על ידי צסק"א מוסקבה, ובכך סיים במקום השלישי ביורוליג. באוקטובר 2007, מאלגה שיחקה נגד ממפיס גריזליס מה-NBA במשחק ידידות, והם ניצחו את הגריזליס בתוצאה 102–99. זו הייתה אחת הפעמים הבודדות שקבוצת NBA הפסידה למועדון זר.
שנים קשות במוסקבה, מילאנו וויטוריה (2008–2014).
מ-2008 עד 2010, שימש סקאריולו כמאמן הראשי של המועדון הרוסי חימקי. בשתי העונות הוא הגיע למקום השני, והפסיד בגמר מול צסק"א מוסקבה. בשנת 2009, חימקי של סקאריולו גם הפסידה 80–74 בגמר היורוקאפ מול ריטאס וילנה. ב-20 בדצמבר 2010, סקאריולו והמועדון הסכימו הדדית לבטל את החוזה.
ב-2011 חזר סקאריולו לאיטליה, והפך למאמן החדש של אולימפיה מילאנו. בעונת 2011/2012, מילאנו הגיעה לטופ 16, אך לא עברה את הסיבוב. הקבוצה של סקאריולו הגיעה לגמר הלאומי, אך היא הובסה 4–1 על ידי מונטפסקי סיינה. בעונה שלאחר מכן, אולימפיה לא הצליחה להגיע לטופ 16 של היורוליג והובסה שוב 4–3 על ידי סיינה ברבע גמר הפלייאוף וסקאריולו התפטר מתפקידו.
ביוני 2013, סקאריולו הפך למאמן הראשי של קאחה לבורל ויטוריה, מועדון שאותו הוא כבר אימן בסוף שנות ה-90. עם זאת, לאחר תוצאות גרועות, הוא פוטר בסוף עונת 2013-14.
אליפות ה-NBA עם טורונטו ראפטורס (2018–2021).
ביולי 2018, הוא נשכר על ידי טורונטו ראפטורס כעוזר מאמן, וסייע להם לזכות באליפות ה-NBA הראשונה שלהם בעונת 2018/2019. סקאריולו הפך למאמן האיטלקי הראשון ולאיטלקי השני אי פעם, אחרי הקלע מרקו בלינלי, שהפך לאלוף NBA. ב-26 בפברואר 2021, סקאריולו שימש כמאמן ראשי זמני של הראפטורס למשחק מול יוסטון רוקטס לאחר שהמאמן הראשי ניק נרס וחמישה עוזרים החמיצו את המשחק בגלל פרוטוקולי הבריאות והבטיחות של ה-NBA; טורונטו ניצחה את המשחק 122–111. הרכז של הראפטורס, קייל לאורי, אסף את כדור המשחק לאחר המשחק ונתן אותו לסקריולו כמזכרת.
כמאמן וירטוס בולוניה (2021-הווה).
ב-18 ביוני 2021, סקאריולו חתם על הסכם לשלוש שנים עם וירטוס בולוניה מליגת העל האיטלקית והיורוקאפ. ב-21 בספטמבר, הקבוצה זכתה בסופר קאפ השני בתולדותיה, כשניצחה את אולימפיה מילאנו 90–84.
קריירת הנבחרת הלאומית.
סקאריו שימש פעמיים כמאמן ראשי של נבחרת ספרד: מ-2009 עד 2012 ומ-2015 ועד היום. תחת סקאריולו, ספרד זכתה במדליית הזהב ביורובאסקט 2009, יורובאסקט 2011 ויורובאסקט 2015, ובמדליית הארד ביורובאסקט 2017. הוא גם זכה במדליית הכסף באולימפיאדת לונדון (2012) ובמדליית הארד באולימפיאדת ריו דה ז'ניירו (2016). הוא גם אימן את ספרד באליפות העולם של פיב"א ב-2010. בשנת 2019, סקאריולו הוביל את ספרד לזכייה בגביע העולם בכדורסל של פיב"א.
באוקטובר 2020, סקאריולו הודיע שהוא יישאר כמאמן ראשי של הנבחרת עד אולימפיאדת פריז (2024).
גאורגי אדלסון-ולסקי
גאורגי אדלסון-ולסקי (ברוסית: Гео́ргий Макси́мович Адельсо́н-Ве́льский; 8 בינואר 1922 – 26 באפריל 2016) היה מתמטיקאי ומדען מחשב ישראלי-סובייטי.
ביוגרפיה וקריירה.
גאורגי נולד בסמארה, והתחנך להיות מתמטיקאי. המאמר הראשון שלו, עם עמיתו לסטודנט ובסופו של דבר משתף פעולה ארוך טווח שלו, אלכסנדר קרונוד ב-1945, זכה בפרס מהאגודה המתמטית של מוסקבה. הוא וקרונרוד היו תלמידיו האחרונים של ניקולאי לוזין, והוא קיבל את הדוקטורט שלו ב-1949 בהנחיית ישראל גלפנד.
הוא החל לעבוד בבינה מלאכותית ובנושאים יישומיים אחרים בסוף שנות ה-50. הוא המציא את עץ AVL יחד עם בשנת 1962. העץ היה מבנה נתונים הראשון מסוגו.
החל משנת 1963, עמד אדלסון-ולסקי בראש פיתוח תוכנת שחמט ממוחשבת במכון לפיזיקה תאורטית וניסויית במוסקבה. חידושיו כללו את השימוש הראשון ב-bitboards (שיטה נפוצה כיום לייצוג עמדות משחק) בשחמט מחשבים. התוכנה ניצחה את תוכנת קוטוק-מקארתי במשחק השחמט הראשון בין תוכנות מחשב, גם ב-1966, והיא בסופו של דבר התפתחה לתוכנה קאיסה, התוכנה האלופה הראשונה בעולם בשחמט מחשבים.
באוגוסט 1992 עבר אדלסון-ולסקי לישראל, והוא התגורר באשדוד.
הוא עבד כפרופסור במחלקה למתמטיקה ומדעי המחשב באוניברסיטת בר-אילן.
אדלסון-ולסקי נפטר ב-26 באפריל 2014, בגיל 92, בדירתו בגבעתיים.
מחלה אוטואימונית
מחלה אוֹטוֹאִימוּנִית (עצמי=auto, חיסון=immune, בעברית נקראת גם מחלת חיסון עצמי) מתאפיינת בכך שתאי מערכת החיסון (נוגדנים ולימפוציטים מסוג T) מאבדים את הסבילות החיסונית ותוקפים תאים ורקמות של הגוף עצמו במקום לתקוף פולשים חיצוניים. מחלות אוטואימוניות פוגעות בכ-5% מהאוכלוסייה, בעיקר בנשים, והן אחד הגורמים העיקריים לתחלואה ולתמותה אצל נשים בגיל הפריון